Man kommer ikke uden om, at det er i vinmarkerne, at det hele starter. Uden druer, ingen vin. I vintermånederne rydder vinbønderne op i markerne og reparerer det, der har taget skade henover året. Allerede i februar begynder dagene at blive dagene længere, hvorfor det bliver tid til at beskære vinstokkene i det, der er lidt af en arbejdsmåned på vingården. Men når foråret kommer, skal det være gjort.
Det er nemlig, når foråret melder sin ankomst med fuglesang og milde temperaturer, at vækstsæsonen begynder. Det kræver, at man hver eneste dag er i vinmarkerne. Der skal holdes øje med skadedyr, svamp og skidt, hvis det bliver koldt og regnfuldt. Varmen derimod kommer med mere ukrudt, som også skal bekæmpes.
For en vinbonde er vejret fuldstændig afgørende. Uden det, var der ingen vin, men vejret kan også være en enorm udfordring. Det vigtigste er at undgå frost - men det er ingen jo herre over. Frosten kan helt ødelægge årets høst. Kommer den, ses det, at vinmarkerne bliver fyldt med små olielamper for at holde temperaturen lidt oppe.
Når varmen kommer for alvor, skyder planterne. Derfor skal de bindes ind, så de ikke skal bruges deres energi på det - men på druerne.